**Fejlesztés és terápia**

Az Alapozó Tanfolyam után a hallgató lehet fejlesztő, és továbbképezheti magát terapeutának.

**Fejlesztés**

A fejlesztendő gyermeklétszám nem körülírt, egy és tizenöt között bármennyi lehet. A gyermeket a fejlesztésekhez előírt vizsgálattal fel kell mérnie.

A fejlesztő magáért a csoportmunkáért vállal felelősséget, mint egy osztályfőnök az osztályáért, ezért néha egyéni figyelemre is sor kerülhet szükség szerint, de magasabb létszám esetén nem hosszantartóan, mint cél. Felfedezhet csoportjában olyan gyermeket, akinek a fejlesztés kevés, további vizsgálatok ill. terápia szükséges.

Kórelőzménylapot kell használnia, azt a szülő tölti ki. Fejlesztő vizsgálatot kell használnia, melyet a tanfolyamon tanítunk.

**Heti 2x1 óra már Alapozó Fejlesztésnek számít, ennél kevesebb nem!  
Kérjük a szülőket és hallgatóinkat ennek tudomásulvételére és betartására!**

Ha a fejlesztő úgy gondolja, hogy kompetencia határait nem tudja tartani, segítségért fordulhat az Alapítvány vezető terapeutáihoz.

**Terápia**

A terapeuta behatárolt csoportlétszámmal dolgozik (5-6 gyerek/csoport), mert minden gyerekért egyénileg vállal felelősséget annak haladásában, ez nagyobb létszámmal nem lehetséges. Felelőssége van a szülőkkel és a pedagógusokkal való kapcsolattartásban.

A terápiás idő hetente 3x2 óra, esetleg 2x2 óra, de ennél nem kevesebb! Speciális esetekben naponta folyik terápia vagy/és egyéni terápiát ad szükség szerint.

Felelőssége van a terápiás regresszió során a szülővel való szoros együttműködésben.

A Teljes Vizsgálati Lapot használja – részletekben is végezhet felmérést. Kórelőzménylapot tölteti ki a szülővel, valamit a Tünetfelmérő lapot is, ha szükséges. Ha anyanyelvi megítélés nem kompetenciája, a gyereket kiegészítő vizsgálatokra küldi. Legalább évente egyszer kontrollfelmérést rögzít. A kezdeti vizsgálat és a kontrollvizsgálat eredményéről kérésre a szülőt írásban kell tájékoztatni. Bizonyos feltételek mellett – Tanfolyamon tanítjuk – ajánlott terápiás szerződést kötni szóban. Javasolt szükség esetén a próbaidő megajánlása.

Az Alapozó Terápia minden területének minden gyakorlatán tudnia kell a gyereket végigvezetni. Ha régebben végzett, köteles az új területeken továbbképezni magát. Terápiás munkájának kezdetén, vagy a munka során felmerülő probléma esetén kötelező az Alapítvány vezető terapeutáira való támaszkodás. Kompetenciáját nem lépheti át, ekkor az Alapítvány vezetőjéhez kell fordulnia.

Tehát a **fejlesztő** főleg a csoportra figyel, a **terapeuta** az egyes gyermekekre a csoportban és a csoportmunkában az egyes gyermekekre.